Paul Martmaa
Paul Martmaa (kuni 1935. aastani Paul Martinov; 17. veebruar 1899 Rapla vald, Harjumaa – 6. märts 1943 Permi oblast) oli eesti advokaat. Võttis Vabadussõjast osa laiarööpmelisel soomusrongil nr. 3. Õppis 1920–1924 Tartu Ülikoolis õigusteadust ja lõpetas ülikooli 1924. aastal. Alates 1931. aastast oli ta Elvas vandeadvokaat. 1922. aastast abielus Marie Martmaaga, kes oli ka tuletõrjuja (Elva kompanii naisrühma pealik). Ta arreteeriti 28. jaanuaril 1941 ja suri vangistatuna Venemaal.